hy en hy hy hy hy hy hy hy hy hy hy hy hy de hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Առակներ Նամակներ Սոնետներ Պատմություններ Բանաստեղծություններ Ստեղծագործություններ Վերլուծություններ Հետաքրքիր փաստեր Արտասահմանյան Գրականություն
Բայց եւ ոչ մի օր ու ոչ մի վայրկյան
Ես չեմ մոռացել ոճիրն այն վայրագ,
Որ մոլեգնորեն մրրկվեց երկիր իմ Հայաստանում
Ու ավերակեց գյուղեր-քաղաքներ հին, հազարամյա…
Աչքերո՛վս այս ես տեսա հոգեվարքն իմ ժողովրդի։
Ի՛ր իսկ հայրենի հողի վրա սուրբ
Իմ ժողովրդի մա՜հը տեսա ես
Ու լռությո՜ւնը լսեցի ահեղ՝ մեռնող գյուղերի ու քաղաքների…
Խարազանածեծ ու գնդակահար ու քարաջախջախ
Գալարվող ծծկեր երեխաների լա՜ցը լսեցի,
Եվ առեւանգվող գեղուհիների ճիչն աղեկտուր,
Հինգ տասնյակ երկար տարիներ անվերջ
Ու մեռնողների հեւքն ու հռնդյունն ականջներիս մեջ,
Ու բախել դռներն ու դարպասները մարդկային խղճի,
Քառասուն անգամ քառասուն հազար բազուկներ, օ, մերկ,
Հրամայում են, որ ես վերստին, նորե՛ն ու նորեն
Ու հատուցումն պահանջեմ նրանց արդար արյունին,-
Որ մինչեւ այսօր դեռ չի ցամաքել երկրի երեսին
Ու լերդացել է լուրթ երկնքի տակ…
Ո՜վ իրավազոր տերեր աշխարհի ու մեծություններ,
Դուք, որ օրենքներ եք սահմանադրում
Եվ արդարության անունից եք սուրբ բարբառում անվերջ,
Լսեցե՛ք այսօր աղաղակն այս իմ՝ հայ բանաստեղծի,
Որ Արարատի բարձունքից անհաս,
Մայր երկրում ապրող եւ աշխարհասփյուռ հայության կողմից,
Նաեւ բյուր-հազար նահատակների անունից արդար՝
Աղաղակն այս իմ լսեցեք եւ դո՛ւք, դահիճնե՛ր դժխեմ,-
Աբդուլ Համիդի արյունից սերած,
Ցասման մեծագոչ ձայնիցն իմ թող որ
Շուռ գան, ճարճատեն ոսկորները ձեր գերեզմանի մեջ,
Ու թող որ ցնցվի՛ հողը ձեզ վրա,
Եվ դո՛ւք լսեցեք, որդիք իժերի այդ դժոխածին,
Որ ապրում եք, կաք ու կյանք եք անում՝
Անիրավաբար տեր դարձած իմ ա՛յն երկրին, ուր երեկ
Հայրերն էին ձեր եղեռնագործում բարբարոսաբար։
Ինչպե՜ս, ինչպե՜ս եք ներում դուք նրանց
Պատմության մեջ դեռ չլսված ոճիրն այդ անօրինակ,
Եվ ինչպե՜ս երբեք, կես դար շարունակ
Չբողոքեցիք այդ եղեռնի դեմ
Ու լուռ մնացիք հանդուրժողաբար,
Եվ ոչ միայն լուռ մնացիք, ավա՜ղ,
Այլեւ կոթողներ կանգնեցրիք ի հուշ, արձաններ՝ անարգ ջարդարարներին,
Մինչդեռ գրքերում ու երգերում ձեր
Ու քերթողական ոչ մի տողի մեջ,
Չհնչեց բնավ որպես արձագանք՝
Մոր կրծքից պոկված ոչ մի մանկան ճիչ,
Մայրական ոչ մի աղեկտուր ողբ,
Գութ շարժող ոչ մի սրտաճմլիկ ձայն,
Ինչպե՜ս կարող եք սիրել հայրենիք,
Կոչվել սիրառատ ամուսին ու հայր,
Ձեր մանկիկների ժպիտով հրճվել
Եվ ուրախանալ նրանց առաջին թոթովանքներով,
Եվ ամենեւին չզգալ խղճի խայթ, ինչպես եւ ամոթ…
Ուրեմն թող որ ե՛ս խարազանեմ ձեր խիղճը քնած
Եվ ամոթ կարդամ ձեզ հազարաձայն այս աղաղակով։
Թող որ խոցոտեմ ձեր սիրտն ու հոգին
Որոնք հինգ տասնյակ տարի շարունակ
Կրել եմ ես իմ այս աչքերի մեջ…
Թող չանգռեմ ես ձեր կուրծքը քարեղեն՝
Բյուր մանուկների եղունգներով այն,
Որոնցով նրանք հողն էին չանգռում
Ու մարմինն իրենց վերքերով պատած…
Խուժդուժ խուժանի քրքիջների տակ
Եվ նրանց հայրատ հայացքի ներքո
Խելահեղ պարով ի մահ գլորվող մերկ աղջիկների
Խլացնեմ թող ձեր ականջները ես…
Կացնով ջախջախված միլիոն գանգերի
Աչքերի մթին խոռոչներով խոր
Թող նայեմ ես ձեզ,
Խռովեմ թող ձեր հանգիստը հոգու
Ու մղձավանջեմ ձեր նինջը խաղաղ…
Ներկեցի՛ք արյամբ իմ հայրենիքի գետերը բոլոր-
Տիգրիսն ու Եփրատն ու Արածանին,
Դիակներ տվիք, որ տանեն նրանք
Ծովերին բոլոր ու օվկիանոսներին…
Ու Վասպուրականն իմ դրախտավայր
Դարձրիք դժոխք ու մերկ անապատ
Իմ աշխարհաշեն արդար հայրերի
Քրտինքով ծաղկած երկիր հայրենին,
Ուր հրաշագործում էին արհեստներն
Ու արվեստները աշխարհ հիացնում.
Ուր ամեն ափ հող շնչում էր կյանքով,
Կավը առնում էր կերպարանք ու ձեւ,
Եվ ամեն մի քար դառնում էր քանդակ,
Ուր յուրաքանչյուր բարձունքի վրա
Մի վանք էր թառել ու մի դպրատուն,
Մի ամրոց ու բերդ՝
Դարերից ի վեր ի հուշ մնացած՝
Պապերից մեր քաջ ու հաղթաբազուկ,
Որոնք բռնակալ Բելերից բոլոր, բարբարոսներից
Մաքրել էին հողն ու թողել իրենց թոռներին ավանդ
Մի նվիրական ու հին հայրենիք.
Եվ ուր հնչում էր
Չորսհարյուրամյա հայոց մեծասքանչ ու հարուստ լեզուն…
Բայց դուք ի բնե քանդելու սովոր,
Եվ է՛լ ավելի վայրենաբարո,
Քան թե Չինգիզխան, Լենկթեմուր, Աթիլլ եւ կամ այլ հորդա.
Քանդեցիք բոլոր տաճարները մեր,
Լույսի, գիտության օջախներն ամեն,
Ոչխարի հոտերն են մակաղում ձեր,
Ու խավարասեր բուերն են զարհուր կռնչում այսօր…
Դուք հրկիզեցիք մեր Մեսրոպատառ մատյանները սուրբ,
Հողմերին տվիք մոխիրը նրանց
Հայ ձեռքի, մտքի, հոգու, հանճարի…
Քանդեցիք մինչեւ վերջին քարը դուք
Ջարդեցիք ամեն խաչ ու խաչքար,
Տրորեցիք ձեր կրունկների տակ
Ամեն գիրք ու տառ ու տապանագիր,
Ջնջեցի՞ք դուք մեր հետքերը բոլոր,
Խեղդեցի՞ք ձայնը չորսհազարամյա հայոց պատմության…
Ամեն մի ճամփա եւ ամեն ափ հող՝
Մեր ոտնահետքն է պահում իր վրա.
Հետքը մեր մուրճի՝ յուրաքանչյուր քար,
Որ վեպ է, վիպերգ, հերոսերգություն,
Պատմություն անկեղծ ու անջնջելի։
Որ մոլեգնորեն, մարդակերության մոլուցքով արբած՝
Բնաջնջելով ձեզ իսկ կերակրող իմ ժողովրդին,
Լուծեցի՞ք ընդմիշտ «հարցը հայկական»,
Քանի որ չկա հայ ու հայություն…
Հայությունը կա ու հա՛ր կլինի,
Իր նոր ոստանով՝ առավել շքեղ ու բազմաբնակ,
Քան թե երբեմնի մարդաշատ Անին։-
Այդ քաղաքամայր Երեւանն է մեր,
Որտեղից ահա հնչում է ի լուր հանուր աշխարհի
Աղաղակն այս իմ արդարախնդիր։
Ու հավատում եմ ես արդարության,
Ու պաշտպան պիտի կանգնի վաղ թե ուշ
Մուր քսելով ձեր ու Քսաներորդ դարի ճակատին…
Մկրտիչ Խերանյան Աղաղակ Հայ գրող 20-րդ դար
Դիտեք ավելին Պոեզիա բաժնում
Վահան Տերյան «Աշնան երգ»
Առակ տղայի և ծառի մասին
Էքզյուպերիի 5 գիրք, որոնք թարգմանվել են հայերեն
Ալեքսանդր Դյումա-Որդի «Կամելիազարդ տիկինը»
Օնորե դը Բալզակ «Երեսնամյա կինը»
Հենրի Ռայդեր Հագարդ «Մոնթեսումայի դուստրը»
Դավիթ Սամվելյան «Կարոտի մասին»
Եղիշե Չարենց «Տաղ անձնական»
բեռնեք մեր կայքի android հավելվածը. Google Play Store - ից
Ձեր հարցերը, մտահոգությունները կամ առաջարկությունները կարող եք ուղարկել grqamol@gmail.com էլեկտրոնային հասցեին, ինչպես նաև մեր ֆեյսբուքյան էջի հետադարձ կապին:
© 2013-2022 GRQAMOL.am , Բոլոր հեղինակային իրավունքները պաշտպանված են: Այլ կայքերում կամ հեռուստառադիոընթերցումներում մեջբերումներ անելիս հղումը Grqamol.am-ին պարտադիր է:
կայքի ստեղծումը և սպասարկումը՝ MAXARTS